CELEX: 62018TN0574
Language: hu
Date: 2018-09-28 00:00:00
Title: T-574/18. sz. ügy: 2018. szeptember 28-án benyújtott kereset – Agrochem-Maks kontra Bizottság

26.11.2018   
            
            
               HU
            
            
               Az Európai Unió Hivatalos Lapja
            
            
               C 427/93
            
         
      2018. szeptember 28-án benyújtott kereset – Agrochem-Maks kontra Bizottság
      (T-574/18. sz. ügy)
      (2018/C 427/122)
      Az eljárás nyelve: angol
      
         Felek
      
      
         Felperes: Agrochem-Maks d.o.o. (Zágráb, Horvátország) (képviselő: S. Pappas ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az (EU) 2018/1019 bizottsági végrehajtási rendeletet; (1)
                  
               
            
                  —
               
               
                  az alperest kötelezze a jelen eljárásban a saját költségeinek és a felperes részéről felmerülő költségeknek a viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, az igazgatási szervekre háruló, az Európai Unió Alapjogi Chartája 41. cikke (2) bekezdésének c) pontja szerinti indokolási kötelezettség állítólagos megsértésére alapított jogalap.
               
            
                  2.
               
               
                  A második, az 1107/2009/EK rendelet (2) 6. cikke f) pontjának, illetve II. melléklete 2.2. pontjának, valamint az arányosság elvének az állítólagos megsértésére alapított jogalap, azon hatóanyaggal kapcsolatos állítólagosan hiányos adatok tekintetében, amely hatóanyag jóváhagyását kérik.
               
            
                  3.
               
               
                  A harmadik, az elővigyázatosság elvének azon hiányos adatok/problémák tekintetében történő, állítólagosan téves alkalmazására alapított jogalap, amelyeket a kockázatértékelés céljából nem lehetett véglegesíteni.
               
            
                  4.
               
               
                  A negyedik, a vízi szervezetek tekintetében a magas kockázat meghatározásával összefüggésben az 1107/2009/EK rendelet 4. cikkének állítólagos megsértésére alapított jogalap.
               
            
         (1)  Az oxaszulfuron hatóanyag jóváhagyása megújításának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról, valamint az 540/2011/EU bizottsági végrehajtási rendelet módosításáról szóló, 2018. július 18-i (EU) 2018/1019 bizottsági végrehajtási rendelet (HL 2018. L. 183., 14. o.).
      
         (2)  A növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendelet (HL 2009. L 309., 1. o.).